
Da li je zabranjeno da žene učestalo posjećivaju mezarje?


* 
* 
* 
* 
* 
* 
* 

 
Da li je zabranjeno da žene učestalo posjećivaju mezarje?

Ebu Hurejra, radijallahu anhu, rekao je: “Resulullah, sallallahu alejhi ve sellem, prokleo je žene koje često posjećuju mezarje.” U drugoj verziji stoji: “***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao je: ‘Allah je prokleo žene koje često posjećuju mezarje. ”


Propisi u vezi s poglavljem 


Prvo, u djelu Behdžetun-nazirin, 1 /9 1 -93, detaljno sam obradio ovu temu i naveo argumente koji ukazuju na to da je ženama dopušteno posjećivanje mezarja; mislim da je to nepotrebno ovdje ponavljati.  

Drugo, neki učenjaci kažu da se navedeni ***[hadis](https://pitajucene.com/search/Hadis/questions/ "Pretraži pitanja o hadisima")*** odnosi na žene koje često posjećuju mezarja, jer to vodi u određene harame, stvari oprečene islamu: naricanje, udaranje po obrazima … i tada posjećivanje gubi svoj smisao koji mu je doznačio Šerijat: uzimanje pouke i podsjećanje na smrt. Imam El-Kurtubi zapisao je sljedeće: “Prokletstvo spomenuto u haclisu zaslužuju žene koje često posjećuju mezarja. To iziskuje hiperbola upotrijebljena u haclisu. Često posjećivanje mezarja zabranjeno je možda i zato što se time narušava muževo pravo, jer se žena obično razgolići na mezarju, zato što nariče i sl. Možda se može kazati da se posjećivanje mezarja ženama može dopustiti ako spomenute stvari ne dolaze u pitanje, jer ženama, kao muškarcima, treba podsjećanje na smrt.” Ovaj je citat prenio imam Eš-Ševkani u djelu Nelul-evtar, 4/1 66, i odobrio ga rekavši: “Ovako se trebaju uskladiti naoko oprečni haclisi koji govore o ovom pitanju.”


\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


